《喜雨行》
宋代·张嵲

岁星运行至荒落，鹑尾初占建魁杓。
大旱金石皆流烁，旱魃何知恣为虐。
大田多稼三百廛，尽是农夫耦十千。
一朝焦枯如束管，赤地百里焚则烟。
官长视民如视子，常恐岁饥为殣死。
并走群望严神祀，却盖斥肩昭勤止。
至诚果能格明神，明神为公诉苍旻。
苍旻油然兴浓云，浓云郁兴雨如霖。
农家不伞走沟遂，抖擞偃禾有生意。
诘朝犯晓细□□，缕缕青黄交颖穗。
农人以手加额头，使我不死赖宋侯。
白老垂髫声呦呦，优游咸歌脱穷愁。
陵山攒空插苍玉，舒水拖绢浸寒绿。
山高水长岁月续，德我宋侯歌不足。

作者简介：张嵲（1096—1184），字巨山，襄阳（今湖北襄樊）人。徽宗宣和三年（1121）上舍中第，调唐州方城尉，改房州司法参军，辟利州路安抚司干办公事。